Батлав: Батлав:

"Эйч Ай Си Пи" ХХК . . . . . . . . . . . . . . . . . . . . .

Ерөнхий захирал Ерөнхий захирал  
  
. . . . . . . . . . . . . . . . . . . . . . . . . . . . . . . . . .  
/Н.Өлзийбат/ /. . . . . . . . . . . . . . . ./

АЖИЛ ГҮЙЦЭТГЭХ ГЭРЭЭ

. . . . оны . . . . сарын . . . . № . . . . . . . Улаанбаатар хот

Энэхүү гэрээг нэг талаас **. . . . . . .** (цаашид Захиалагч гэх)-ийг төлөөлж **. . . . . . . . . . . . . . .** .нөгөө талаас нөгөө талаас ”Эйч Ай Си Пи” ХХК (цаашид Гүйцэтгэгч гэх)-ийг төлөөлж Захирал Н.Өлзийбат нар (цаашид хамтад нь Талууд гэх) Иргэний хуулийн 343-358 дугаар зүйлийг үндэслэн дараахь нөхцлөөр харилцан тохиролцож энэхүү гэрээг байгуулав.

НЭГ. НИЙТЛЭГ ҮНДЭСЛЭЛ

* 1. Энэхүү гэрээний зорилго нь Гүйцэтгэгч нь Захиалагчийн захиалга, зааварчилгааны дагуу Захиалагчийн байгууллагын хэрэглэгчдэд зориулсан динамик вэб хуудасыг хийж гүйцэтгэх (цаашид Ажил гэх), Захиалагч нь Гүйцэтгэгчид гэрээнд заасан ажлын хөлс төлөх хэлцлийн нөхцөл, талуудын эрх үүрэг, хүлээх хариуцлага болон эдгээртэй холбоотой бусад харилцааг зохицуулахад оршино.
  2. Энэхүү гэрээнд дараахь нэр томъёог дор дурдсан утгаар ойлгоно.
     1. Захиалга гэж Захиалагчаас вэб хуудасанд зориулж Гүйцэтгэгчид өгч байгаа вэб хуудасны зохиомжийн утга, агуулгыг тодорхойлох санаа, шийдлүүдийг илэрхийлсэн товч зааварчилгааг;
     2. Вэб хуудас гэж Захиалагчийг болон түүний бүтээгдэхүүн, үйлчилгээний онцлог шинж, давуу талуудыг бусад өрсөлдөгч компани, тэдгээрийн бүтээгдэхүүн, үйлчилгээнээс ялгаруулах замаар олон нийтэд сурталчлах, хоногшуулах, сэдэлжүүлэх, хэрэглэгчдийг идэвхижүүлэх зорилгоор хийгдсэн бүрэн хөдөлгөөнт цахим танилцуулга болох оюуны бүтээлийг;
     3. Вэб хуудас хийх ажлыг зохион байгуулж, гүйцэтгэх гэж гэрээний 1.2.1-д заасан оюуны бүтээлийг олон нийтэд суртачлах зорилгоор Захиалагчийн шаардлагад нийцүүлэн танилцуулганы дизайныг гаргах, эдгээр ажлыг Захиалагчаар хянуулах зэргээр вэб хуудас хийх ажлыг бүхэлд нь зохион байгуулж гүйцэтгэхийг;
     4. Эрхийн доголдолгүй гэж вэб хуудас бүтээсэн арга, хэрэглэсэн санаа шийдэл, түүнд хэрэглэсэн дуу дүрсний аливаа элемент, тэдгээрийг бүтээхтэй холбоотой техникийн болон дизайны шийдэл зэрэг аливаа бүрдэлийн талаар хэн нэгэн этгээд маргаан гаргахааргүй байх, ажлын үр дүн нь зохиогчийн эрхийн тухай, зар сурталчилгааны тухай болон холбогдох хууль тогтоомж, тэдгээрээр хамгаалагдсан эрхийг зөрчөөгүй байх, ажлын үр дүнтэй холбоотой шаардах эрхийг үүсгэхээргүй байхыг;
     5. Олны танил хүн гэж урлаг, спорт, улс төр, бизнесийн болон нийгмийн бусад хүрээнд хийсэн бүтээл, ажлын үр дүн зэргээрээ нийтийн дунд тухайн хүний талаар түгээмэл мэдлэг, үнэлэмж бүхий, тухайн хүний дуу, дүрсийг ашиглан нийтэд вэб хуудасаар дамжуулан хүргэхэд нийтийн дунд тогтсон дээр дурдсан үнэлэмж, мэдлэг нь Захиалагч талд аливаа давуу тал бий болгохуйц хүнийг хэлнэ.
  3. Гүйцэтгэгч нь энэхүү гэрээний дагуу гүйцэтгэж буй ажил нь эрхийн доголдолгүй байх ба үүнтэй холбоотой аливаа үр дагаварыг бие даан хариуцаж, үүний улмаас Захиалагчид учирсан хохирол, бусад үр дагаварыг бүрэн хариуцан арилгах үүрэгтэй.

ХОЁР. ГЭРЭЭНИЙ ХУГАЦАА

* 1. Гэрээ нь Талуудын эрх бүхий төлөөлөгчид гарын үсэг зурж, тамга даран баталгаажуулсанаар хүчин төгөлдөр болж ажлыг эцсийн байдлаар хүлээн авсан актад Захиалагч гарын үсэг зурсанаар дуусгавар болно.
  2. Гүйцэтгэгч нь энэхүү гэрээний 4.5-д заасны дагуу ажил гүйцэтгэх захиалгыг албан ёсоор хүлээн авч, вэб хуудасыг Захиалагчаар батлуулснаас хойш ажлын **…..** хоногийн дотор ажлыг гүйцэтгэнэ.
  3. Ажлыг хугацаанаас өмнө гүйцэтгэсэн тохиолдолд Гүйцэтгэгч тал үр дүнг Захиалагч талд хүлээлгэн өгч болно.

1. Дараах тохиолдолд Талууд гэрээг хугацаанаас нь өмнө цуцлаж болно:
   * 1. Талууд харилцан тохиролцсоноор;
     2. Талуудын аль нэг нь энэхүү гэрээний 4.9.1, 5.5.2-д заасан үндэслэлээр;

ГУРАВ. ГЭРЭЭНИЙ ҮНЭ, ТӨЛБӨРИЙН НӨХЦӨЛ

* 1. Гэрээгээр нийтдээ 1 ширхэг хуудасны эх хийгдэх бөгөөд гэрээт ажлын нийт хөлс нь 3’000’000 төгрөг / Гурван сая төгрөг / байна. Гэрээний үнийн дүнд ажил гүйцэтгэхтэй холбоотой бусад бүхий л зардлууд орсон болно.
  2. Захиалагч нь энэхүү гэрээ хүчин төгөлдөр болсноос хойш ажлын 3 хоногт багтаан гэрээний үнийн дүнгийн 50 хувь болох 1’500’000 төгрөг / Нэг сая таван зуун мянган төгрөг / гүйцэтгэгчийн нэхэмжлэлийг үндэслэн шилжүүлнэ.
  3. Гэрээт ажлын үлдэгдэл 50 хувь болох 1’500’000 төгрөг / Нэг сая таван зуун мянган төгрөг / -ийг ажлыг эцсийн байдлаар хүлээн авсан актанд Талууд гарын үсэг зурснаас хойш Гүйцэтгэгчийн нэхэмжлэлийг үндэслэн ажлын 3 хоногт багтаан шилжүүлнэ.
  4. Ажил хүлээлцэх акт үйлдсэний дараа засвар хийгдэх нөхцөлд засварлах ажлын хөлсийг тухайн үед талууд харилцан тохиролцоно.
  5. Ажлын хөлсийг шилжүүлэх санхүүгийн үндсэн баримт нь ажил хүлээлгэн өгсөн тухай акт, нэхэмжлэх байх бөгөөд эдгээр баримт бүрдээгүй тохиолдолд төлбөр шилжүүлэх хугацааг сунгаж болно.

ДӨРӨВ. ГҮЙЦЭТГЭГЧИЙН ЭРХ, ҮҮРЭГ

* 1. Гүйцэтгэгч нь ажлыг Захиалагчийн өгсөн зааварчилгааны дагуу мэргэжлийн өндөр түвшинд энэхүү гэрээнд заасан хугацаанд чанартай хийж гүйцэтгэнэ.
  2. Гүйцэтгэгч нь гэрээний ажлыг чанарын шаардлага хангасан өөрийн материал, техник хэрэгсэл, програм хангамжийг ашиглан хийж гүйцэтгэнэ.
  3. Гүйцэтгэгч нь гэрээт ажлын чанар болон гүйцэтгэлийн талаар захиалагчаас тавьсан шаардлагыг биелүүлэх бөгөөд гэрээт ажлыг аливаа алдаа доголдолтой гүйцэтгэсэн тохиолдолд алдаа доголдолыг өөрийн зардалаар тухай бүрд нь арилган дахин гүйцэтгэж захиалагчид хүлээлгэн өгнө.
  4. Гэрээгээр хүлээсэн үүргээ бусдад шилжүүлэхгүй байх бөгөөд ажлыг туршлагатай, чадварлаг дизайнер, ажилтнаас бүрдсэн багаар гүйцэтгүүлнэ.
  5. Ажил хүлээлцэх акт үйлдэхээс өмнө батлагдсан дизайны хүрээнд ажлыг нэг удаа үнэ төлбөргүй засварлаж болно. Нэгээс дээш удаа засварлах өөрчлөх тохиолдолд гэрээнд хавсралт үйлдэн тодорхой хугацаагаар гэрээг сунгаж болно.
  6. Энэхүү гэрээний 4.5-д заасан засвар орсны дараа батлагдсан дизайны дагуу хийгдсэн хуудасанд дизайн өөрчилж засвар хийхээр бол Захиалагч тал гарах зардал болон ажлын хөлсийг хариуцна.
  7. Вэб хуусанд олны танил биш хүн тоглох нөхцөлд тэдгээрийн уран бүтээлийн хөлсийг гүйцэтгэгч тал төлөх үүрэгтэй.
  8. Гүйцэтгэгч нь вэб хуудасны захиалгыг хүлээн авснаас хойш ажлын 5 хоногт багтаан вэб хуудасны дизайныг Захиалагчид хүлээлгэн өгнө.
  9. Захиалагч гэрээгээр хүлээсэн үүргээ биелүүлээгүй эсвэл зохих ёсоор биелүүлээгүй дараахь тохиолдолд ажлыг хүлээлгэн өгөхөөс татгалзан, гэрээг нэг талын санаачилгаар цуцлах эрхтэй.
     1. Захиалагч энэхүү гэрээний 5.2-т заасан үүргээ ноцтой зөрчсөн, уг зөрчлөөс шалтгаалан гэрээг хэрэгжүүлэх боломжгүй болсон.

ТАВ. ЗАХИАЛАГЧИЙН ЭРХ, ҮҮРЭГ

* 1. Захиалагч нь Гүйцэтгэгчээр гүйцэтгүүлэх ажлыг эхлэхэд шаардлагатай заавар, зааварчилгаа, суртачилгааны үндсэн санаа, шийдэл болон ашиглах материал зэргийг ажил эхлэхээс 3 хоногийн өмнө бэлэн болгон Гүйцэтгэгчид хүлээлгэн өгнө. Шаардлагатай гэж үзвэл нэмэлт нарийвчилсан тайлбарыг Гүйцэтгэгчид өгч болно.
  2. Захиалагч ажлыг тогтоосон хугацаанд хүлээн авч гэрээний 3 дугаар зүйлд заасан журмын дагуу ажлын хөлсийг саадгүй төлнө.
  3. Ажлын гүйцэтгэлийг тухай бүрт хянах, ажлын явцтай танилцах, ажлын явцын талаар мэдээлэл авах, өөрийн саналаа оруулах, ажил дууссаны дараа ажлын акт, гүйцэтгэлээр хүлээн авах бөгөөд захиалгыг зөрчиж буруу, дутуу, чанар, стандартын шаардлага хангаагүй ажлыг тогтоосон хугацаанд засах, гүйцээн хийхийг шаардах, уг шаардлагыг биелүүлэх хүртэл санхүүжилтийг зогсоох эрх эдэлнэ.
  4. Захиалагч тал вэб хуудсанд олны танил уран бүтээлчийг тоглуулах нөхцөлд уран бүтээлчийн хөлсийг төлөх үүрэгтэй.
  5. Гүйцэтгэгч гэрээгээр хүлээсэн үүргээ биелүүлээгүй эсвэл зохих ёсоор биелүүлээгүй дараахь тохиолдолд ажлыг хүлээн авч хөлс төлөхөөс татгалзан, гэрээг нэг талын санаачилгаар цуцлах эрхтэй.
     1. Гүйцэтгэгч удаа дараа буюу хоёроос дээш удаа ажлыг чанарын шаардлага хангахгүйгээр гүйцэтгэсэн;
     2. Хүндэтгэх шалтгаангүйгээр албан ёсны захиалгыг хүлээн авснаас хойш 7 хоногийн дотор ажлаа эхлээгүй;
     3. Гүйцэтгэгчийн гүйцэтгэсэн ажил нь доголдолтой, захиалагчийн шаардлагад нийцээгүй

ЗУРГАА. АЖИЛ ХҮЛЭЭЛЦЭХ

* 1. Гүйцэтгэгч нь Захиалагчийн төлөөлөгчид ажлын үр дүнг шалгуулан хүлээлгэн өгсөн тухай акт үйлдэнэ.
  2. Захиалагч нь ажлыг тодорхой үндэслэлийн дагуу зохих түвшинд гүйцэтгээгүй гэж дүгнэвэл Гүйцэтгэгч тал гэрээний үнийн дүнд багтаан захиалгат ажлыг дахин хийж хүлээлгэн өгнө.
  3. Ажил хүлээлгэн өгсөн актанд гүйцэтгэсэн ажлын жагсаалт, хугацаа, ажлыг шалгасан үр дүнг тусгана.

ДОЛОО. ТАЛУУДЫН ХҮЛЭЭХ ХАРИУЦЛАГА

* 1. Энэхүү гэрээний 6 дугаар зүйлд заасны дагуу ажил хүлээлцэх үед Гүйцэтгэгчийн гүйцэтгэсэн ажилд Захиалагчаас үл хамаарах ямар нэг доголдол илэрвэл Гүйцэтгэгч доголдлыг өөрийн зардлаар арилгах үүрэг хүлээнэ.
  2. Доголдол гэдэгт гүйцэтгэгчийн гүйцэтгэсэн ажил нь зохих стандарт баримтлаагүй, вэб танилцуулагын дизайн муутай, график дизайн алдаатай, захиалагчийн шаардлагад нийцээгүй, ажлыг дутуу гүйцэтгэх эсвэл өөр ажил гүйцэтгэх зэргийг хамруулан ойлгоно.
  3. Захиалагч нь гэрээнд заасан хугацаанд төлбөрөө хийгээгүй тохиолдолд хугацаа хэтрүүлсэн хоног тутамд төлбөл зохих үнийн дүнгийн 0,5 хувьтай тэнцэх хэмжээний алдангийг Гүйцэтгэгчид төлнө.
  4. Гүйцэтгэгч нь гэрээний хугацаанд ажлыг гүйцэтгээгүй, доголдолтой гүйцэтгэсэн бол ажлыг доголдолгүй гүйцэтгэх хүртлэх хугацаанд хоног тутам гүйцэтгээгүй ажлыг үнийн дүнгийн 0,5 хувьтай тэнцэх хэмжээний алдангийг Захиалагчид төлнө.
  5. Захиалагчийн буруутай үйл ажиллагаа шууд нөлөөлөөгүй нь батлагдсан тохиолдолд, Захиалагчийн тогтоосон хугацаанаас хоцорсон, ажил дутуу, чанаргүй хийгдсэнээс үүдэн гарах аливаа хохирлыг Гүйцэтгэгч тал бүрэн хариуцаж, барагдуулах үүрэгтэй.
  6. Захиалагч нь энэхүү гэрээний 5.5.2-д заасан үндэслэлээр гэрээг цуцлах тохиолдолд гүйцэтгэгч нь захиалагчид гэрээний үнийн дүнгийн 20 хувьтай тэнцэх хэмжээний торгуулийг төлөх үүрэг хүлээнэ.
  7. Гүйцэтгэгч энэхүү гэрээний 4.9.1-д заасан үндэслэлээр гэрээг цуцлах тохиолдолд захиалагч нь гүйцэтгэгчид гэрээний үнийн дүнгийн 20 хувьтай тэнцэх хэмжээний торгуулийг төлөх үүрэг хүлээнэ.
  8. Алданги торгууль төлсөн нь Талуудын үндсэн үүрэг болон учирсан хохирлыг нөхөн төлөхөөс чөлөөлөх үндэслэл болохгүй.
  9. Учирсан хохирол гэдэгт Талууд гэрээний үүргээ биелүүлээгүй эсвэл зохих ёсоор биелүүлээгүй улмаас аль нэг талд гуравдагч этгээдээс гаргасан гомдлын шаардлагыг хангахтай холбоотой зардал, өөрт учирсан бодит болон бодит бус хохирлыг ойлгоно.

НАЙМ. НУУЦ ХАДГАЛАХ, ЗОХИОГЧИЙН ЭРХ

* 1. Талууд энэхүү гэрээг байгуулсантай холбоотой болон гэрээг хэрэгжүүлэх явцад шууд болон шууд бусаар олж мэдсэн байгууллага, хувийн нууцад хамааралтай (техник, санхүү, бизнесийн нууц гэх мэт) аливаа мэдээ, мэдээллийг бусдад бичгэн болон аман хэлбэрээр задруулахгүй байх үүргийг хугацаагүй хүлээнэ.
  2. Гүйцэтгэгч нь вэб хуусанд зохиогчийн эрхийн бүтээлийг ашиглахдаа зохиогчийн эрх, түүнд хамаарах эрхийн зөрчил гаргахгүй байх үүргийг хүлээж, эрх эзэмшигчийн хууль ёсны ашиг сонирхолыг хөндөлгүйгээр ашиглах баталгааг захиалагч талд өгөх ба Гүйцэтгэгч нь энэхүү заалтыг зөрчсөний улмаас бий болох аливаа хариуцлагыг Захиалагч тал хүлээхгүй.
  3. Гүйцэтгэгч нь ажлыг өмчлөх эрхийн хамт Захиалагчид хүлээлгэн өгөх бөгөөд ажил нь Гүйцэтгэгчийн оюуны өмчид тооцогдно.
  4. Гүйцэтгэгч нь энэхүү гэрээний 8.5-д заасны дагуу ажлыг өмчлөх эрхийн хамт Захиалагчид хүлээлгэн өгсөнөөс хойш түүний зөвшөөрөлгүйгээр бусдад худалдах, түрээслэх, барьцаалах, арилжах, ашиглуулах, олшруулахыг хориглоно.
  5. Энэхүү гэрээний 8.1, 8.2, 8.4-д заасан нөхцлийг аль нэг тал зөрчсөн тохиолдолд үүнтэй холбоотойгоор үүсэх аливаа хохирлыг бүрэн барагдуулна.

ЕС. ДАВАГДАШГҮЙ ХҮЧИН ЗҮЙЛС

* 1. Холбогдох хууль тогтоомжинд заасан гэнэтийн давагдашгүй хүчин зүйлсийн улмаас Талуудын аль нэг нь гэрээнд заасан үүргээ биелүүлээгүй буюу зохих ёсоор биелүүлээгүй бол нөгөө талдаа ажлын гурав хоногийн дотор бичгээр мэдэгдэх ба энэ тохиолдолд үүрэг гүйцэтгэх хугацаа нь энэхүү нөхцөл байдал үргэлжлэх хугацаагаар хойшлогдоно.
  2. Гэнэтийн давагдашгүй хүчин зүйлс бий болсон нь хуанлын нэг сараас дээш хугацаагаар үргэлжилбэл Талууд асуудлыг харилцан зөвшилцөх замаар шийдвэрлэнэ.
  3. Гэнэтийн давагдашгүй хүчин зүйл гэдэгт гал түймэр, газар хөдлөлт, салхи шуурга, аянга цахилгаан, үер усны гамшиг зэрэг байгалийн гамшиг, нийтийг хамарсан үймээн, эсэргүүцлийн хөдөлгөөн, төрийн эрх бүхий байгууллагын шийдвэр, хорио, цээр зэрэг талуудын хүсэл зоригоос үл хамаарах шалтгаануудыг ойлгоно.

АРАВ. МАРГААН ШИЙДВЭРЛЭХ

* 1. Энэхүү гэрээтэй холбогдон гарч болзошгүй бүх санал зөрөлдөөн, маргааныг Талууд харилцан зөвшилцөх замаар шийдвэрлэнэ. Санал зөрөлдөөн, маргааныг зөвшилцөөнөөр шийдвэрлэж чадахгүй тохиолдолд Захиалагчийн харъяалах шатны шүүхээр шийдвэрлүүлнэ.

АРВАН НЭГ. БУСАД ЗҮЙЛ

* 1. Талууд энэхүү гэрээгээр хүлээсэн эрх, үүргээ аль нэг талынхаа албан ёсны зөвшөөрөлгүйгээр гуравдагч этгээдэд хэсэгчилсэн буюу бүрэн хэмжээгээр шилжүүлэх эрхгүй.
  2. Гэрээний гүйцэтгэлийн явцад аль ч тал нэмэлт өөрчлөлт оруулах саналаа нөгөө талдаа бичгээр мэдэгдэж болох ба саналыг хүлээн авсан тал ажлын 3-аас дээшгүй хоногийн дотор нэмэлт өөрчлөлт оруулах эсэх талаар өөрийн саналыг хариу мэдэгдэнэ. Талууд гэрээнд нэмэлт өөрчлөлт оруулах хүсэл эрмэлзэлтэй байвал боломжийн хугацаанд гэрээнд нэмэлт өөрчлөлт оруулах тухай протоколыг бичгээр үйлдэнэ. Энэхүү протокол нь гэрээний нэгэн адил хүчинтэй байна.
  3. Гүйцэтгэгчийн нэхэмжлэл, Захиалгын хуудас, ажил хүлээлцсэн акт зэрэг нь гэрээний хавсралт болох бөгөөд эдгээр нь гэрээний салшгүй хэсэг болно.
  4. Энэ гэрээнд заасан хугацааг ажлын хоногоор бодох бөгөөд Талуудын төлөөлөн удирдах зөвлөл, гүйцэтгэх захирал, үүсгэн байгуулагчид, өмчлөгчид нь өөрчлөгдсөнөөс үл хамааран энэхүү гэрээ нь үйлчлэх хугацааны туршдаа хүчин төгөлдөр байна.
  5. Энэхүү гэрээг монгол хэл дээр 2 хувь үйлдэж, тал тус бүр нэг хувийг хадгалах бөгөөд хувь тус бүр хууль зүйн адил хүчинтэй байна.

АРВАН ХОЁР. ТАЛУУДЫН АЛБАН ЁСНЫ ХАЯГ

Захиалагч: Гүйцэтгэгч:

. . . . . . . . . . . . ”Эйч Ай Си Пи” ХХК

. . . . . . . . . . . . Үндэсний Парк -2 давхар

. . . . . . . . . . . . 210-н тоот

Утас: . . . . . . . . . . . . Утас: 318047, 91050708

Улсын бүртгэлийндугаар:901fdsafds21 Регистрийн дугаар: 5fdsa74

ГЭРЭЭ БАЙГУУЛСАН:

Захиалагчийг төлөөлж: Гүйцэтгэгчийг төлөөлж:

Захирал

/. . . . . . . . . . . . . . . . ./ Н. Өлзийбат

............. ...................